《送广州达珠二化士 其二》
宋代·释慧空

二龙争珠不必求，顶上之珠何足留。摩尼之珠不必识，衣里之珠何足收。

广南自有镇海珠，白月黑月分形模。无求无得珠不露，囧囧璧月生珊瑚。

而今四海呈珠者，俊快不在仰山下。若谓纵横不犯波，争奈龙王按剑何。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。